Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
LoveIsrael.org.
Baruch, ole hyvä.
Raamattu, etenkin nyt tutkimamme katkelma opettaa, -
että sinä ja minä olemme tilivelvollisia teoistamme.
Siitä, miten katselemme asioita, millaiset ovat sydämemme ajatukset -
ja miten vastaamme tilanteisiin, joissa kulloinkin olemme.
Tulee vielä tuomiopäivä.
Haluamme kohdata sen päivän varmoina ensinnäkin siitä, -
että syntimme on annettu anteeksi Messiaan veren kautta.
Olemme saaneet syntimme anteeksi, ja meistä tuli uusi luomus -
sillä hetkellä kun uskoimme, että me olemme muuttuneet.
Emme ainoastaan tunnusta, -
että olemme uudestisyntyneitä uskovia ja Jumalan seuraajia.
Nyt me myös toimimme eri tavalla.
Alamme vastata Raamatun totuuteen.
Ongelma on se, kuten viime viikolla näimme, -
Nebukadnessar ei pannut totuutta käytäntöön elämässään.
Jumala antoi hänelle ilmestystä, mutta hän ei vastannut siihen.
Ennen kuin menemme eteenpäin, pitää esittää itselleen tärkeä kysymys.
Olenko uskollinen asioille, jotka Jumala on ilmoittanut minulle?
Ihmiset ovat erilaisia.
Jotkut ovat olleet uskossa jo kauan.
Jollakulla voi olla muita suurempi Jumalan Sanan nälkä.
Hän voi tuntea hengellisiä totuuksia paremmin kuin joku toinen.
Mutta ratkaisevinta on tämä.
Kun olet oppinut tuntemaan hengellisen totuuden, -
olipa se miten yksinkertainen tahansa, noudatatko sitä?
Näkyykö se elämässäsi? Oletko uskollinen sille?
Jos nimittäin olemme uskollisia vähässä, -
Jumala uskoo meille lisää.
Kun kasvamme ja kypsymme, vaikka aloittaisimme perustasolta, -
tulemme näkemään, että Jumala kasvattaa ja kypsyttää meitä nopeasti-
synnyttääkseen elämässämme innostavan muutoksen, -
niin että meitä voidaan käyttää väkevästi Jumalan asioissa.
Tätä Jumala tahtoo tehdä Nebukadnessarin kanssa.
Muista, mitä tämä katkelma kertoo.
Jatketaan siitä, mihin viimeksi jäimme.
Tärkeä luku, Danielin kirjan neljäs luku.
Luetaan yhdessä jae 17.
"Tämä on säädetty enkelien [valvojien] päätöksellä, -
ja niin ovat tästä asiasta pyhät sanoneet, -
että elävät tietäisivät Korkeimman..."
Ensinnäkin ihmisten tulee tietää, että on olemassa Korkein Jumala.
Toiseksi ihmisten tulisi tietää Jumalan "hallitsevan ihmisten valtakuntaa -
ja antavan sen, kenelle hän tahtoo, -
ja asettavan sen päämieheksi ihmisistä halvimman [nöyrimmän]."
Tässä puhutaan nöyryydestä, joka näkyy luottamuksena.
Raamatussa nöyryys ja luottamus käyvät käsi kädessä.
Nöyrä ihminen luottaa Jumalaan.
Ylpeä puolestaan vastustaa Jumalan auktoriteettia.
Hän ei luota Raamatun ilmoitukseen.
Siirrytään jakeeseen 18.
Nebukadnessar sanoo: -
"Tämän unen näin minä, kuningas Nebukadnessar.
Ja sinä, Beltsassar, sano sen selitys, -
koska ei yksikään minun valtakuntani viisaista -
voi minulle ilmoittaa sen selitystä."
Eli Danielin pitää kertoa, sillä yksikään viisaista ei siihen pysty.
Nebukadnessar kutsui heitä edelleen viisaiksi, ymmärtäväisiksi.
Mutta heistä ei ollut mihinkään.
Tekstissä on myös toinen tärkeä näkökulma.
Jumala tekee eron Häntä Danielin tavoin palvelevien -
ja epäjumalia palvelevien välillä.
Jälkimmäisten toiminta oli pakanallista.
Se ei perustunut Sanan ilmoitukseen vaan ihmisen vilpillisyyteen.
Ja ei ole epäilystäkään, etteivätkö nämä "viisaat" olleet vilpillisiä.
He lupasivat paljon, mutta eivät toteuttaneet ainoatakaan.
Nebukadnessar sanoikin, etteivät he pystyneet selittämään unta, -
ja pyysi Danielia selittämään sen.
Hän sanoo jakeessa 18: -
"Mutta sinä sen voit, -
sillä sinussa on pyhien jumalien henki."
Jae 19.
"Silloin Daniel, -
jonka nimenä oli Beltsassar, hämmästyi hetkeksi".
Jotkin asiat siis hämmästyttivät Danielia.
Kerrotaan, että sitä kesti muutamia minuutteja, ehkä noin tunnin.
"[H]änen ajatuksensa peljästyttivät häntä.
Kuningas lausui ja sanoi: 'Beltsassar, -
älköön uni ja sen selitys sinua peljästyttäkö'."
Tässä Nebukadnessar ymmärsi, -
että Daniel näki, mitä tuli tapahtumaan.
Daniel siis tiesi, mitä uni tarkoitti.
Ja Nebukadnessar tiesi, että koska uni oli näytetty hänelle, -
unen seuraukset koskettaisivat häntä.
Danielin reaktio, ilme ja hetken kestänyt vaitiolo -
kertoivat Nebukadnessarille, että Danielista tuntui vaikealta kertoa, -
millaisia seurauksia unella olisi Nebukadnessarin elämään.
Nebukadnessar sanookin tässä: "Älä ole huolissasi.
Kerro vain, mitä uni tarkoittaa."
"Beltsassar vastasi ja sanoi: 'Herrani, -
koskekoon uni sinun vihollisiasi -
ja sen selitys sinun vastustajiasi."
Hän sanoo tässä, että tällä unella on vaikutuksia -
Nebukadnesarin vastustajille ja vihollisille.
Se on tärkeä väittämä, -
sillä Nebukadnessarin pitää tietää, että hänellä on vastustajia.
Hän voi menestyä vain, jos hän kokee Jumalan menestyksen.
Tämä on tärkeä totuus.
Jos hankit vastustajia, varmista, että he ovat myös Jumalan vastustajia, -
jolloin Jumala puolustaa sinua ja olet Hänen puolellaan.
Jos olet Jumalan puolella, olet voittajan puolella.
Daniel kertoo hänelle näin, että uni on ilosanoma -
hänen vihollisilleen ja vastustajilleen. Jae 20.
"Puu, jonka sinä näit ja joka kasvoi ja vahvistui, -
niin että sen latva ulottui taivaaseen ja se näkyi kaikkeen maahan..."
Tässä Daniel selittää unta kuninkaalle.
"...jonka lehvät olivat kauniit ja hedelmät suuret -
ja jossa oli ravintoa kaikille [kaikelle, mitä maailmassa oli], -
jonka alla kedon eläimet asuivat -
ja jonka oksilla taivaan linnut oleskelivat".
Daniel toisti kuninkaan unen. Mikä oli toiston syy?
Hän halusi Nebukadnessarin ymmärtävän, -
että hän kuunteli, kuuli ja tiesi, mitä unta tämä oli nähnyt.
Että hän oli tarkkaavainen ja että hänen selityksensä -
perustui puhtaasti unen sisältöön, -
siihen, mitä hän oli kuninkaalta kuullut.
Mennään eteenpäin. Hän sanoo jakeessa 22: -
"...sinä, kuningas, -
joka olet kasvanut ja vahvistunut; -
sinun suuruutesi on kasvanut -
ja [valtakuntasi] ulottuu taivaaseen -
ja sinun valtasi maan ääriin [se on laajentunut]."
Hän siis sanoo: "Tämä puu heijastaa sinua ja valtakuntaasi."
Jae 23.
"Ja että kuningas näki pyhän enkelin [valvojan] -
astuvan alas taivaasta ja sanovan: -
'Hakatkaa puu poikki ja turmelkaa se, -
mutta jättäkää sen kanto juurineen maahan, -
rauta- ja vaskikahleissa kedon ruohikkoon; -
taivaan kasteesta hän kastukoon, -
ja niinkuin kedon eläinten olkoon hänen osansa, -
kunnes häneltä on kulunut seitsemän aikaa'."
Eli Daniel sanoo: "Se puu olet sinä."
"Olen kuullut kaiken, mitä olet sanonut."
"Nyt kerron sinulle sen tulkinnan ja merkityksen elämällesi."
Pysähdytään hetkeksi, jotta opimme hyvin tärkeän periaatteen.
Kun Jumala antaa profetian, -
Hän antaa sen, koska sillä on kauaskantoisia vaikutuksia.
Profetiassa on aina kyse siitä, -
että Jumala liikkuu ja toimii asettaakseen valtakuntaansa.
Profetia liittyy aina Jumalan ohjelmaan -
Jumalan valtakunnan vahvistamiseksi.
Eli mitä enemmän ymmärrämme profetiaa, -
tutkimme sitä ja sovellamme sen totuutta elämässä, -
sitä paremmin valmistautuneita olemme Jumalan valtakuntaan -
elääksemme valtakuntaelämää jo nyt tässä sukupolvessa ja ajassa.
Tämäkin on osa sitä, mitä Raamattu meille ilmoittaa.
Siirrytään seuraavaan osioon.
Hän sanoo: -
"[S]en selitys, oi kuningas, -
ja Ylimmäisen päätös, -
joka on kohdannut minun herraani, kuningasta, on tämä".
Tässä sana 'herra' on kunnioittava henkilön puhuttelusana.
Hän siis sanoo: "Korkeimman päätös, tuomio, säädös -
on kohdannut sinut, kuningas."
Miksi se on niin tärkeää? Sen tarkoitus on kertoa lukijalle, -
että tuomiopäivä on tulossa.
Ennemmin tai myöhemmin meitä kohtaa Jumalan päätös ja vastaus -
elämäämme ja suhtautumiseemme Raamatun totuuteen.
Tulemme näkemään, että Hänen päätöksensä kohtaa meitä.
Kysymys kuuluu, olemmeko valmiit siihen.
Monesti elämässämme Jumala antaa meille siitä näytteitä.
Käymme elämässämme läpi tilanteita ja aikakausia, -
jolloin Jumala yrittää opettaa ja kertoa meille, miten meidän tulisi toimia.
Hän kutsuu meitä parannukseen.
Juuri se oli unen ja sen vaikutuksen tarkoitus Nebukadnessarille.
Jae 25.
Hän sanoo: -
"Sinut ajetaan [tai karkotetaan] pois ihmisten seasta, -
ja kedon eläinten parissa on sinun asuinpaikkasi oleva; -
sinä joudut syömään ruohoa niinkuin raavaat, -
ja sinä olet kastuva taivaan kasteesta; -
ja niin on sinulta kuluva seitsemän aikaa".
Sitten seuraa tärkeä totuus.
Sen ajan jälkeen tapahtuu jotain.
"...kunnes tulet tuntemaan, -
että Korkein hallitsee ihmisten valtakuntaa -
ja antaa sen, kenelle hän tahtoo."
Hänelle siis kerrotaan yksinkertaisesti, että hänen pitää mennä sen läpi, -
jotta hän ymmärtäisi Jumalan vallan maailmassa.
Pohditaan vielä toista tärkeää kysymystä.
Nebukadnessar tulee kärsimään suuren menetyksen.
Hän käy läpi seitsemän mielisairauden vuotta.
Hän menettää järkensä.
Hänet karkotetaan palatsistaan -
ja kuninkaan asemasta.
Hän elää kuin villieläin.
Hän ei ymmärrä edes hakeutua sateensuojaan.
Hän käyttäytyy sillä tavalla erästä tarkoitusta varten.
Muistatko, mitä 7 vuotta, numero 7, symboloi?
Numero 7 liittyy pyhyyteen tai tarkoitukseen.
Tällä kaikella on tarkoitus.
Jumala kurittaa häntä, jotta hän tunnistaisi -
ja osoittaisi Jumalan tarkoituksia elämässään.
Monesti ihmiset läpikäyvät asioita.
He kärsivät, ja se on ikävää, -
mutta kärsimyksen ajanjaksolla on tarkoitus.
He ajattelevat vain: "Päästä minut pois. En pidä tästä."
"Tämä tekee kipeää ja vahingoittaa. Tämä vetää mielen matalaksi."
Se aiheuttaa sellaisia tunteita, ja tunteet ovat ihan todellisia.
Mutta jos me keskitymme vain tunteisiimme, -
emme huomaa läksyä ja totuutta, -
jonka Jumala haluaa meidän ymmärtävän -
ja lisäksi soveltavan elämäämme.
Siksi Nebukadnessar käy läpi kaiken tämän.
Katsotaan jaetta 26.
"Mutta että käskettiin jättää maahan -
puun kanto juurineen, -
se tietää, että sinun valtakuntasi pysytetään sinulla, ja sinä saat sen, -
niin pian kuin tulet tuntemaan, -
että valta [tai voima, auktoriteetti] on taivaan."
Hän tulee kokemaan sen. Jumala tietää, -
että kestää seitsemän vuotta, ennen kuin hän tajuaa totuuden, -
jonka Jumala oli opettanut hänelle vuosia sitten -
mutta jota Nebukadnessar ei ollut noteerannut.
Mitä Jumalan opettamia asioita me emme ole noteeranneet?
Ellemme elä todeksi totuutta, jonka Jumala on meille ilmoittanut, -
Hän vie meidät tilanteeseen, joka ei ole mieleemme.
Luuletko Nebukadnessarin pitävän tästä nöyryytyksestä?
Hän oli hyvin voimakas. Hän pystyi huolehtimaan maailman tarpeista.
Hän oli vahva henkilö.
Mutta hän ei antanut kaikesta kunniaa Taivaan Jumalalle, -
ei tunnustanut Häntä Korkeimmaksi, ei pitänyt itseään pelkkänä palvelijana, -
ei sanonut niin, ymmärtänyt sen eikä elänyt tämän totuuden varassa.
Sen sijaan hän ylpeili niistä itse. Näemme seuraavissa luvuissa, -
mikä oli näiden valtakuntien johtajien ongelma.
He eivät halunneet tunnustaa Jumalaa, -
vaan he halusivat elää sydämensä ylpeydessä.
Ellemme ole tarkkana, mekin elämme samalla tavalla.
Meillä ei ole kaikkea sitä, mitä esimerkiksi Nebukadnessarilla oli, -
mutta meillä on omat pikku valtakuntamme.
Meillä on oma vaikutuspiirimme, -
ja yritämme tulla suuriksi heidän silmissään.
Se voi olla esimerkiksi pikkukaupunki, yritys tai koulu.
Haluamme nousta ja korostaa itseämme siinä yhteisössä, -
olipa se pieni yhteisö tai osa isompaa yhteisöä.
Tämä raamatunkohta kertoo, että se on vaarallinen tapa elää.
Se ajaa sinut epätoivoon.
Se ajaa sinut tilanteeseen, -
jossa et enää ymmärrä asioita, joita normaalin ihmisen tulisi tietää.
Ylpeys siis vahingoittaa ihmisen älykkyyttä.
Se tekee meistä lopulta hyvin typeriä ihmisiä.
Hän siis sanoo, että kuningas olisi tällainen, jakeen 26 loppu, -
kunnes "tulet tuntemaan, että valta on taivaan."
Jae 27.
"Sentähden, kuningas, kelvatkoon sinulle minun neuvoni".
Hän siis sanoi: "Jos uskot tämän, suosittelen sinulle seuraavaa.
"[K]irvoita synnit itsestäsi almuilla [vanhurskaudella] -
ja pahat tekosi vaivaisia [tai köyhiä] -
armahtamalla [tai anteeksi antamalla]."
Hän siis sanoo: "Jos pidät tätä totuutena, sinun pitää tehdä näin."
"Ala heijastaa oikeutta, laupeutta, vanhurskautta, armoa."
Kaikki tämä sisältyy kahteen Danielin mainitsemaan sanaan.
Mutta kysymys kuuluu, onko Nebukadnessar kuuliainen.
Hän sanoo jakeen 27 lopussa: -
"ehkäpä silloin onnesi kestäisi". Tässä tarkoitetaan mielenterveyttä.
Jae 28.
"Tämä kaikki kohtasi kuningas Nebukadnessaria."
Kaikki siis tapahtui, niin kuin Daniel sanoi.
Jae 29: "Kaksitoista kuukautta tämän jälkeen".
Mistä numero 12 muistuttaa?
Israelin 12 sukukunnasta.
Jumala tekee tämän loppujen lopuksi Israelia siunatakseen.
Sillä jos Israel ei ole Jumalan siunauksen vastaanottaja, -
ei muukaan maailma ole.
Jumala halusi näin osoittaa halunsa toimia Nebukadnessarin elämässä.
Jumala toi hänen eteensä Danielin ja aiheutti tilanteen, -
jossa Juudan pakkosiirtolaiset olisivat Nebukadnessarille resurssi -
ja he oppisivat ja opettaisivat hänelle Israelin Jumalasta.
"Kaksitoista kuukautta tämän jälkeen, -
kun kuningas oli kävelemässä kuninkaallisen palatsinsa katolla..."
Väitän, että sanassa 'palatsi' on uskonnollinen ja hengellinen sävy.
Se oli pyhäkkö, pakanatemppeli Babylonin valtakunnassa.
Huomaa, mitä tapahtuu, jae 30. "[Kuningas] puhkesi puhumaan".
Hän oli kuullut viestin.
Mutta kun oli kulunut vuosi, kaksitoista kuukautta, -
koska unesta ei heti seurannut mitään, hän tavallaan unohti sen.
Hän ei nöyrtynyt -
eikä tunnustanut Jumalaa ja Jumalan valtaa elämässään.
"Eikö tämä ole se suuri Baabel [täällä kaikki suuruus on sellaista], -
jonka minä väkevällä voimallani olen rakentanut kuninkaalliseksi linnaksi, -
[valtasuuruudessani olen sen tehnyt] -
valtasuuruuteni kunniaksi!"
[Tai kunniaani kirkastaakseni.]
Hän siis katseli valtakuntaansa. Mitä siitä tiedämme?
Se on suuri valtakunta, erittäin voimakas.
Se on koko maailman yhteiskuntien keskuspaikka.
Sen vaikutusvalta oli valtava.
Ja Nebukadnessar sanoo: "Tämän kaiken minä olen rakentanut."
"Ilman minua tätä ei olisi."
"Ja kenelle siitä kuuluu kunnia? Minun valtasuuruudelleni."
Hän siis elää ja puhuu ylpeydessä.
Jae 31.
"Vielä oli sana kuninkaan suussa, -
kun taivaasta tuli ääni: -
'Sinulle, kuningas Nebukadnessar, julistetaan: -
Sinun valtakuntasi on otettu sinulta pois.'"
Taivaasta tuli siis ilmoitus ja kuului ääni, -
että sinun valtakuntasi on otettu sinulta pois.
Jumala pystyy muuttamaan asiat kuin sormea napsauttamalla.
Ottamaan pois tai antamaan. Mietipä.
Nebukadnessar mietti: -
"Minäkö menetän järkeni noin vain?"
"Olenko kuin metsäneläin taivasalla, -
niin etten ymmärrä tulla edes sateensuojaan?"
"Niinkö minulle käy? En usko." Hän ei pitänyt sitä mahdollisena.
Ja kahteentoista kuukauteen mikään ei viitannut siihen.
Joskus Jumala toimii hyvin äkillisesti, -
ilman minkäänlaista ennakkovaroitusta tai merkkiä.
Joskus asiat etenevät hitaasti mutta eivät aina.
Nebukadnessarin muutos tuli yhtenä päivänä äkisti.
Jae 32.
"Sinut ajetaan pois ihmisten seasta, -
ja kedon eläinten parissa on sinun asuinpaikkasi oleva; -
sinä joudut syömään ruohoa niinkuin raavaat, -
ja niin on sinulta kuluva seitsemän aikaa, -
kunnes tulet tuntemaan, -
että Korkein hallitsee ihmisten valtakuntaa [ihmiskuntaa] -
ja antaa sen, kenelle hän tahtoo."
Jae 33.
"Sillä hetkellä se sana toteutui Nebukadnessarissa: -
hänet ajettiin pois ihmisten seasta, -
ja hän söi ruohoa niinkuin raavaat, -
ja hänen ruumiinsa kastui taivaan kasteesta, -
kunnes hänen hiuksensa kasvoivat pitkiksi kuin kotkan sulat -
ja hänen kyntensä kuin lintujen kynnet.
'Mutta sen ajan kuluttua minä, Nebukadnessar, -
nostin silmäni taivasta kohti, ja minun järkeni palasi.
[Liittyen Korkeimpaan Jumalaan.]
[Ja tässä sanotaan, että Hän on siunannut aina.]
Ja minä kiitin Korkeinta, -
minä ylistin ja kunnioitin häntä, joka elää iankaikkisesti, -
jonka hallitus on iankaikkinen hallitus -
ja jonka valtakunta pysyy suvusta sukuun."
Kaikki, mitä Daniel sanoi, toteutui.
Se, mitä luvattiin, tapahtui tarkalleen.
Se kertoo hyvin yksinkertaisen totuuden.
Jumala on uskollinen.
Sen tulisi saada meidät käsittämään, että kaikki tässä kirjassa toteutuu.
Ei ole niin, että profetioista osa toteutuu, osa ei, -
ja että skenaariot ovat vaihtoehtoisia. Ei. Kaikki kirjaan kirjoitettu on totta.
Voin luvata, että ellemme ota tätä kirjaa elämäämme -
ja täytä sydäntämme ja mieltämme Raamatun ilmoituksella, -
tulemme olemaan ikuisesti pettyneitä ja masentuneita siitä, -
että teimme sen virheen.
Monet uskovatkin kyllä lukevat Sanaa mutta eivät pane sitä käytäntöön.
Ei. Välttyäksemme ikuiselta katumukselta meidän tulee -
tehdä elämässämme oikeita valintoja.
Meidän pitää ottaa todesta Jumalan totuus ja soveltaa sitä elämäämme.
Nebukadnessarin ei olisi tarvinnut kokea sitä, jos hän olisi ollut nöyrä -
ja tunnustanut Jumalan ja jos hän ei olisi ollut ylpeä.
Hän siis teki valinnan.
Voi valita helpomman, Jumalan tien, tai vaikeamman, oman tien.
Tehdään viisas päätös.
Ohjelma-aika on lopussa. Jatketaan ensi viikolla -
ja tutkitaan Daniel 4 loppuun.
Jos sanoma siunasi sinua, jaa sitä muillekin.
Liity seuraamme viikoittain samaan aikaan samalla kanavalla.
Lisätietoja meistä on sivustollamme LoveIsrael.org.
Siellä on artikkeleita ja Baruchin opetusta videoina, -
joita voi ladata tai katsoa suoratoistona.
Ensi viikkoon! Siunausta Messiaassa Jeshuassa -
vaeltaessasi Hänen kanssaan.
Shalom Israelista!
Suomennos: Marianne Tenetz